
Dumnezeu a creat lumea si omul din iubire. Si tot din iubire a purtat si poartă de grijă de toţi si de toate până la 
sfârşitul veacurilor. Nu o face din sila, nici din vreo constrângere, ci din dragoste dumnezeiasca curată fata de cel 
pe care l-a creat după chipul şi asemănarea Sa: omul. Chiar si atunci când omul s-a înstrăinat de Dumnezeu prin 
neascultare, „Dumnezeu atât a iubit lumea, încât pe Fiul Său Cel Unul-Născut L-a dat, ca oricine crede în El sä 
nu piară, ci să aibă viata veşnică” (loan 3, 16). Pe tot parcursul istoriei omenirii Dumnezeu a grăit oamenilor si 
le-a descoperit voia Sa care nu era alta decât să-i sfinteascä şi să-i facă moștenitori ai Împărăției Cerurilor. Astfel 
în Vechiul Testament Cuvântul lui Dumnezeu, a Doua Persoană a Sfintei Treimi a gräit mereu fie cu Dreptii Sai, 
fie cu Proorocii, prin care le transmitea oamenilor mesajul mântuirii din prăpastia vremurilor. De fiecare dată 
când Dumnezeu a grăit oamenilor în Sfanta Scriptură, Cel care grăia a fost Fiul si Cuvântul lui Dumnezeu. Mai 
mult, Dumnezeul lui Israil a venit atât de aproape de poporul Său, încât a mâncat şi a băut cu oamenii. În Sfânta 
Scriptură avem de la Dumnezeu cinci mari avertismente istorice referitoare la catastrofe, războaie sau prigoane 
care urmau să se întâmple ca pedepse pentru nelegiuirile omenirii si din care Dumnezeu voia să îi scape pe alesii 
Săi, dar nu numai pe ei, ci şi pe cei care auzind vor crede şi se vor păzi „căci Dumnezeu nu voieşte moartea 


păcătosului ci să se întoarcă si să fie viu” (lezechiel 33, 11). Patru dintre avertismente s-au împlinit, iar al 
cincilea care priveşte vremurile Apocalipsei, previne asupra pericolului dinainte de a Doua Venire a 
Mântuitorului, adică despre zilele stăpânirii lui Antihrist, „omul nelegiuirii". Merită studiate toate aceste 
avertismente, pentru că, dacă 9 din 10 profeţii s-au împlinit, si cea de-a zecea se va împlini cu siguranță. lar noi 
având dovezile atâtor profeţii deja împlinite întocmai după cum au fost prezise, putem privi aceste avertismente 
ca pe nişte semnale care pe timp de război atentioneaza înaintea unui atac aerian pentru ca oamenii să se 
adăpostească în locuri de refugiu până ce trece primejdia. Un astfel de avertisment găsim la Proorocul Isaia în 
capitolul 26 unde Dumnezeu spune: „Du-te, poporul Meu, intră în cămările tale și închide uşa după tine; 
ascunde-te puţine clipe până când mânia va fi trecut. Că iată, Domnul va ieși din locasul Său, ca să pedepsească 
fărădelegile locuitorilor pământului.” (Isaia 26, 20-21) Dumnezeul lui Israil îl previne aici pe poporul Său ales, 
care în Vechiul Testament era poporul iudeu, avertizându-l că este gata să distrugă pe cei nelegiuiti şi pe cei 
necredinciosi. Căci, la anumite rástimpuri din istoria omenirii, Dumnezeu intervine asemenea unui doctor 
conştiincios care trebuie să extirpe o cangrenă a trupului uman pentru a asigura sănătatea şi viaţa pacientului. 
Iubirea lui Dumnezeu este necondiționată, binenteles, si dragostea Sa biruieşte dreptatea Sa atunci când oamenii 
se pocäiesc pentru păcatele lor. Dar în absenţa pocaintei şi atunci când nedreptatea unor oameni devine 
strigătoare la cer, Dumnezeu intervine chirurgical ca să protejeze integritatea credincioșilor Săi. Primul 
avertisment istoric s-a petrecut pe vremea lui Noe. Generaţia lui Noe trebuia să-şi plătească păcatele căci era o 
generatie foarte stricată de păcat. Oamenii din vremea aceea deveniseră atât de păcătoşi şi nepocäiti, încât a fost 
nevoie să intervină Dumnezeu ca să salveze neamul omenesc. , Câmara” unde Noe si familia lui aveau să se 
ascundă a fost arca, o corabie, pentru că tot pământul urma să fie inundat de ape. Mânia lui Dumnezeu urma să 
vină asupra oamenilor din acea vreme, însă Dumnezeu a vrut să-l salveze pe Noe, pentru că Noe aflase har 
înaintea lui Dumnezeu. Lucrurile nu s-au întâmplat brusc, ci Dumnezeu a prevenit mai inainte de vreme. Au fost 
cazuri când avertismentul a durat 120 de ani, dar au fost şi cazuri când avertismentul de la Dumnezeu a durat 
câteva ore. Le vom vedea mai jos. La Facere capitolul 6 Dumnezeu spune: „Nu va rămâne Duhul Meu pururea în 
oamenii aceștia pentru că sunt numai trup”. Adică Duhul Sfânt nu mai poate să locuiască în aceşti oameni pentru 
că s-au făcut numai carne. Nu se referă la trup, căci trupul în sine nu este rău, ci la modul de viata al oamenilor 
care era carnal și la plăcerile trupesti care deveniseră scopul vieții oamenilor. Și atunci Dumnezeu a spus: „Deci 
zilele lor să mai fie 120 de ani”. Pe vremea aceea Noe era de şase sute de ani. Si a zis Dumnezeu: ,,Pierde-voi de 
pe fata pământului pe omul pe care l-am făcut! De la om până la dobitoc, si de la târâtoare până la păsările 
cerului, tot voi pierde, căci îmi pare rău că le-am făcut” (Facere 6,7). Noe însă a aflat har la Dumnezeu si 
Dumnezeu i-a dat ca semn de mântuire corabia. L-a învăţat pe Noe să construiască arca, iar la terminarea lucrării 
vedem în Scriptură un pasaj de o frumuseţe deosebită: după ce Noe şi familia lui şi toate animalele au intrat în 
corabie, Dumnezeu Cuvântul Însuşi a închis usa corabiei pe dinafară si a pecetluit-o ca să nu intre apele 
înăuntru. Este un pasaj de o frumuseţe deosebită, ca atunci când o mamă își duce copilul în pätutul lui, îl 
pregătește pentru somn, acoperindu-l, îl sărută, apoi se retrage în vârful degetelor şi închide încetişor uşa ca 
pruncul să poată dormi. Ne arată câtă grijă şi pază are Dumnezeu fata de omul credincios, dar, în acelaşi timp, 
vedem şi la Noe o credinţă profundă şi o încredințare totală lui Dumnezeu. Prin Noe Dumnezeu îi avertizase pe 
toti oamenii din generaţia lui despre iminentul potop, dar aceştia nu l-au crezut şi îl luau peste picior în privința 
corabiei si a avertismentului, zicând cá a îmbătrânit şi că şi-a pierdut minţile. Vreme de 100 de ani cât a lucrat 
Noe la corabie oamenii îl întrebau: -Noe, ce faci? -Construiesc o arcă! -De ce? întrebau iarăși. -Pentru că 
Dumnezeu va distruge pământul! Dar ei nu credeau. Arca lui Noe simbolizează Biserica. Ea, corabia salvării de 
potop pentru Noe, va deveni, după întruparea Cuvântului lui Dumnezeu, corabia mântuirii din catastrofe, 
paganism, păcate, ideologii stricate si apostazie de la credinţă, pentru toti creștinii, până la sfârşitul lumii. Dacă 
suntem înlăuntrul Trupului Bisericii şi dacă rămânem credincioşi invataturii de credinta a Bisericii şi Sfintilor ei, 
atunci vom fi mantuiti. Dar dacă nu suntem în Trupul Bisericii, nu ne vom mântui. Si, binenteles, că nu ne 
referim la prezenţa cu trupul în clădirea sau templul bisericii, ci să fim în ethosul Trupului Bisericii, adică în 
trăirea harului ei, practicând şi trăind zi de zi cele ale dreptei credinţei. Numai dacă trăim viaţa in Hristos prin 
Tainele Trupului Bisericii Sobornicesti vom fi feriti si paziti de furtunile imoralitátii si de mocirla spurcăciunilor 
din zilele noastre. Chiar dacă trăieşti într-un popor necredincios lui Dumnezeu şi o generatie de oameni stricati, 
dacă te hranesti si asimilezi din harul Tainelor Bisericii te vei mântui. Al doilea avertisment istoric a fost către 
Lot, care era nepotul patriarhului Avraam. Acolo erau cinci cetăți dintre care două erau mai importante, Sodoma 
şi Gomora. Pasajul scripturistic este impresionant: Avraam vorbește cu trei barbati pe care îi ospătează. Unul 
rămâne cu Avraam iar ceilalți doi se coboară la locul unde se află Marea Moartă de azi, adică în cetățile Sodomei 
şi Gomorei, care se aflau cam la 7500 de metri sub nivelul mării. Nepotul lui Avraam, Lot, locuia în cetatea 


Sodomei. Locul lui Avraam era cam la 1500 de metri peste nivelul mării. Cei trei bărbaţi simbolizează Sfânta 
Treime : Tatăl, Fiul şi Duhul Sfânt; locul înalt unde locuia Avraam simbolizează cerul, iar locul jos unde locuia 
Lot simbolizează pământul. Păcatele oamenilor din acele cetăţi erau atât de mknari încât se ridicase putoarea lor 
până la cer. De aceea a zis Dumnezeu către Avraam: „Strigarea Sodomei si Gomorei e mare, si păcatul lor 
cumplit de greu. Pogorâ-mă-voi deci să văd dacă faptele lor sunt cu adevărat aşa cum s-a suit până la Mine 
strigarea împotriva lor, iar de nu, să ştiu” (Facere 18, 20-21). Dumnezeu Cuvântul vorbește aici, ca şi în alte 
locuri din Scriptură, parelnic antropomorfic, ca un om, căci nu avea nevoie să vadă cu ochi trupesti ca să stie 
ceva de pe pământ. Cei doi îngeri, simbolizând pe Fiul si Cuvântul şi pe Duhul Sfânt, trimişi de Tatăl în lume, s- 
au dus să vadă Sodoma, iar Lot, care era ospitalier ca şi unchiul Său Avraam, i-a primit în casa lui. Când 
locuitorii Sodomei i-au văzut pe cei doi ingeri (in chip de bărbaţi tineri) că intră în casa lui Lot, au venit la uşa 
casei şi i-au cerut ca să-i dea pe cei doi ca sä păcătuiască cu ei dupa apucăturile lor sodomicesti. Oamenii cetății, 
bătrâni si tineri inconjuraserá casa, $i când se pregăteau să spargă usa, au fost loviți cu orbire de către cei doi 
îngeri încât nu au mai găsit usa. Atunci îngerii i-au spus lui Lot: „De ai fii, sau fiice, sau gineri, sau pe oricine 
altcineva în cetate, scoate-i din locul acesta, că Noi avem să pierdem locul acesta, pentru că strigarea împotriva 
lor s-a suit înaintea Domnului, şi Domnul Ne-a trimis să-l pierdem” (Facerea 19, 12-13). Vedem aici un 
avertisment de câteva ore, nu 120 de ani ca în vremea lui Noe. Lot avea două fiice care erau logodite cu doi 
tineri, însă cei doi tineri nu l-au crezut pe Lot că va să piardă Domnul cetatea. Ziceau că glumeste, şi nu s-au 
gătit de plecare pentru că nu aveau credință. Spre revărsatul zorilor, văzând cei doi Îngeri că Lot şi ai lui întârzie 
plecarea, i-au luat de mână și i-au scos afară din cetate zicând: ,,Mantuieste-ti sufletul tău! Să nu te uiti înapoi, 
nici să te opresti în câmp, ci fugi în munte ca să nu pieri cu ei” (Facerea 19, 17). Însă femeia lui Lot n-a putut 
rábda si s-a uitat înapoi şi s-a prefăcut în stâlp de sare. Cât de dureros va fi fost pentru Lot să-și piardă femeia 
după ce înşişi îngerii îi duseseră de mână afară din cetate. Dumnezeu te tine de mână, iar tu te pierzi. Un 
exemplu gräitor de cât de importantă şi decisivă pentru mântuire este şi voința omului. Dumnezeu le-a spus să nu 
se uite înapoi, dar femeia lui Lot nu a ascultat, lucru care merită multă atenţie, şi il vom explica pe parcurs. După 
plecarea lor „Domnul a slobozit peste Sodoma si Gomora ploaie de pucioasă si foc din cer de la Domnul” ( 
Facerea 19, 24). Stihul acesta este de mare o importanţă teologică: „Domnul a slobozit foc şi pucioasă de la 
Domnul”; după cum spune si dreptul David: „Zis-a Domnul Domnului Meu: Sezi de-a dreapta Mea până ce voi 
pune pe vräjmasii Tai aşternut picioarelor Tale”. Se arată aici deofiintimea Persoanelor Sfintei Treimi adică 
Domn este Tatăl, Domn este și Fiul, Domn este si Duhul Sfânt, asa cum spunem în Simbolul de Credinţă : ,,Si- 
ntru Duhul Sfânt, Domnul de viata făcătorul”. Care a fost semnul mântuirii lui Lot si a familiei lui ? ... Fuga! 
Sculati-va şi fugiți în munte, mântuiti-vä sufletele voastre! Care a fost semnul pentru Noe? ... Corabia! Pe lângă 
semnul mântuirii — fuga în munţi, cei doi ingeri le-au mai pus si nişte condiţii. Prima conditie: fugiți! A doua 
conditie: nu vă uitaţi înapoi să vedeţi ce se întâmplă. A treia conditie: nu vă opriți nicăieri în vecinătate, sau in 
câmpii pentru cá si acestea vor fi distruse. A patra conditie: suiti-vä în munți si acolo vă veți mântui. Sá fim 
atenţi la aceste detalii pentru că ele privesc şi vremurile apocaliptice de pe urmă si sunt o cheie si un indiciu în al 
cincilea avertisment istoric, cel din vremea lui Antihrist, căci aceleaşi condiţii vor fi valabile. Cei ce vor căuta să 
se mântuiască vor urma aceiași paşi sau condiţii, lucru adeverit de Însuşi Mântuitorul în prorocia despre zilele 
din urmă. Cei care vor rămâne, însă, în oraşe, nu vor avea ce mânca sau ce bea fără ca sa primeasca pecetea lui 
Antihrist pe mana dreapta sau pe frunte. Dar putem face si un rezumat simbolistic al acestui pasaj biblic. Unii 
tâlcuitori ai Scripturilor înțeleg cetățile Sodomei si Gomorei ca patria păcatului sau tipologia păcatului unde, 
evident, nu poate exista mântuire. Suburbiile sunt stimulii gi cauzele păcatului. Dacă curvesc, mă aflu în cetatea 
păcatului; dacă nu curvesc dar mă uit la filme imorale cu conținut explicit sexual, mă aflu în suburbiile păcatului, 
acolo unde sunt stimulii și cauzele păcatului, şi nici aici nu există mântuire. Cum mă voi mântui deci? Doar dacă 
fug în munţi. Deci mântuirea se află în afara intelesurilor lumii acesteia, în afara sensurilor și menirilor pervertite 
pe care lumea le dă lucrurilor şi trebuie să má separ de lume, în sensul vieții duhovnicesti. Atunci când urc în 
munți, adică mă ridic de la starea de päcätosenie la starea de curátie prin pocainta si viata duhovnicească, abia 
atunci ure muntele mântuirii si mă mântuiesc. Spune Sfantul Grigorie Teologul: , Nu te opri nicăieri!” adică 
mântuirea presupune o fugă continuă, o luptă continuă și o continuă mișcare, activitate, şi lucrare de combatere a 
păcatului si câstigare a virtuţii. Nu te opri nicăieri! Zice unul: Eu îmi fac cruce, nu sunt creştin? ... Nu-i destul! 
Zice altul: Eu merg la biserică, nu sunt oare un bun creştin? ... Nu-i destul! Trebuie să trăieşti pe de-a-ntregul 
viața in Hristos prin Tainele Bisericii. Să urci, să urci, să urci continuu. Viaţa duhovnicească este ca o scară lungă 
până în veșnicie, si nu poti spune că ai ajuns, fiind inca aici pe pământ. Te poti afla pe oricare treaptă mai presus 
de prima, dar de vreme ce sunt atâtea alte trepte deasupra ta pe care nu le-ai urcat, încă nu ai ajuns. Urcusul 
duhovnicesc va exista chiar si în veșnicie pentru cei mantuiti. Condiţia urcusului este de a nu te uita înapoi. Stim 


că femeia lui Lot s-a uitat înapoi să vadă ce se întâmplă cu cetățile. De ce oare? Pentru că o durea amintirea 
pentru casa ei şi bunurile care le avusese înainte, căci se atașase patimas cu sufletul de ele. Însă vom vedea în al 
patrulea avertisment cum Însuși Mântuitorul spune: sä nu te întorci să-ţi iei nici măcar haina, atunci când trebuie 
să-ți scapi sufletul; nici portofelul, nici banii, pentru că altfel iti vei pierde mantuirea. $i când Mântuitorul le 
spunea acestea iudeilor le aminteşte de femeia lui Lot, ca să-i încredinteze că trebuie să ia aminte la ceea ce le 
spune. Se poate ca cineva să fie om duhovnicesc, adică mai sporit, dar uitându-se înapoi si oprindu-se din 
urcusul duhovnicesc i se va împietri inima, se va face stâlp de sare ca femeia lui Lot. Vedeţi că nici măcar 
numele nu 1 se pomeneste acestei femei, pentru că zice Domnul „pe cei care nu sunt scrisi în Cartea Vieţii nu-i 
voi pomeni”. Avem în față un exod — fugiți din Sodoma si Gomora. Şi acest exod este pentru Lot si topologic, şi 
tropologic. Adică se referă si la detalii de locatie si la detalii despre modul plecării. Topologic poti fi în locul 
unde se află mântuirea, dar tropologic, se poate să nu trăieşti după cum cer poruncile lui Hristos Dumnezeul-Om 
ca să te mântuiesti. Unul este exodul topologic, altul este exodul tropologic, şi altceva este unitatea celor două. 
Al treilea avertisment istoric ce a avut loc în vremea Vechiului Testament, a fost de asemenea un exod, ieşirea 
evreilor din Egipt. Iacov, nepotul lui Avraam, a plecat în Egipt pe vremea foametei cu 75 de membri ai familiei 
lui si după 400 de ani aceştia se inmultisera la aproape 2 milioane de oameni. Locuiau într-o suburbie a 
Goşenului aproape de mare dăruită lui Iosif de către Faraon, căci Iosif nu a voit ca cei din neamul lui să se 
amestece cu oamenii idolatri ai Egiptului ca să-şi poată păstra credinţa în Dumnezeul cel adevărat. 400 de ani 
mai târziu Moise este trimis de Dumnezeu să îi spună lui Faraon că Dumnezeu voieşte ca oamenii Lui să plece 
din Egipt. Faraon se împotriveşte plecării evreilor care îi slujeau de robi iar Dumnezeu trimite plăgi peste 
Egipteni. Trebuie să reținem un lucru esenţial din vremea plägilor: în timpul celor 10 plăgi trimise de Dumnezeu 
peste egipteni nici un singur întâi născut de-al israeliților n-a pierit, şi nici un animal de-al lor n-a pätit vreun rău 
si la ei nu s-a făcut întunericul cel de trei zile ca la egipteni. lar în ziua ieșirii din Egipt, nici un singur israelit nu 
a fost beteag, căci harul lui Dumnezeu i-a păzit teferi fără leacuri, fără medicamente, fără farmacii sau spitale 
ultradotate. În timpul ultimei plăgi trimise de Dumnezeu peste egipteni, când tot cel întâi născut din neamul 
egiptenilor a murit, nici unul dintre intaii născuţi ai israeliților nu a murit pentru că ei au împlinit condițiile lui 
Dumnezeu: fiecare familie de israelit trebuia să ia câte un miel de parte bărbătească fără meteahnă, si să-l 
păstreze până în ziua paisprezecea a lunii nissan, şi atunci fiecare trebuia să-și sacrifice mielul şi să ungă cu 
sângele lui usorii şi pragul de deasupra uşii, după cum le ceruse Domnul. Semnul cu care ei au uns uşorii si 
pragul de sus al uşii casei reprezintă simbolul crucii. Acesta a fost semnul izbavirii de îngerul morţii: sângele 
mielului. Ascultati acest verset din Ieşirea 12,13: „lar la voi sângele va fi semn pe casele în care vă veți afla: voi 
vedea sângele si vă voi ocoli şi nu va fi între voi rană omorâtoare, când voi lovi pământul Egiptului”. Multi zic 
că Dumnezeu nu pedepseşte niciodată. Atunci cum se explică acestea: într-o singură noapte în fiecare casă 
egipteană era un om mort, lovit de mâna lui Dumnezeu. Mare durere! Într-un ceas cetăţile Sodomei și Gomorei 
au fost arse complet, iar în câteva zile toti oamenii şi toate animalele din vremea lui Noe erau innecati de potop. 
Oare Dumnezeu nu pedepseşte? Ziceti-i cum vreţi dar Dumnezeu vede întreg pământul si cu judecata Sa înlătură 
precum un chirurg orice factor uman care împiedică planul Său de mântuire al aleşilor Săi. Intervenția lui 
Dumnezeu în istoria omenirii rămâne însă o taină. Si este foarte dificil pentru noi să o înţelegem pe de-ntregul 
acum, în această viaţă. Toată înțelepciunea iconomiei divine ne va desfăta întru Împărăţia Sa. Nedreptätile 
popoarelor, şi îndeosebi acele popoare care şi-au pus drept scop distrugerea creştinismului si a Bisericii lui 
Hristos, toate aceste popoare simbolizate cu numele de Babilon, sunt judecate de Dumnezeu în decursul istoriei 
şi multe dintre ele au şi dispărut, altele vor dispărea. Caldeii, cananeii, filistenii, moabitii, babilonienii, si alţii au 
fost cu totul stersi de pe harta geografică. Dar să ne întoarcem la Dumnezeu Cuvântul care le-a spus israeliților 
că sângele mielului îi va mântui de moarte. Ce înseamnă aceasta? Este o profetie simbolică, o prefigurare a 
Trupului si a Sângelui Cuvântului lui Dumnezeu care urma să se întrupeze: „Adevărat, adevărat zic vouă, dacă 
nu veți mânca Trupul Fiului Omului şi nu veți bea Sângele Lui nu veţi avea viata în voi” (Ioan 6, 53). Trupul si 
Sângele lui lisus Hristos este mântuitor într-o măsură mult mai mare decât sângele mielului iudeilor, pentru cá 
Sângele Lui ne mântuieste de păcat, de moarte și de stricăciunea diavolului. Hristos ne iartă păcatele prin 
spovedanie iar prin Împărtășanie, ne mântuieste de moarte căci a călcat moartea cu Învierea Sa, si la Învierea cea 
de obşte a morţilor ne va da nestricăciunea veşnică într-un trup duhovnicesc fără pată, unit cu sufletul notru, în 
vârstă de 33 de ani. Al patrulea avertisment istoric a avut loc în vremea Noului Testament prin buzele Fiului lui 
Dumnezeu, Cuvântul întrupat, aceeaşi Persoană a Sfintei Treimi Care îi avertizase pe Noe, pe Lot şi pe Moise. 
Citim la Evanghelia Sfantul Apostol si Evanghelist Luca: „Când veți vedea Ierusalimul înconjurat de oști, atunci 
să ştiţi că s-a apropiat pustiirea lui. Atunci cei din Iudeea să fugă la munţi si cei din mijlocul lui să iasă din el, si 
cei de prin tarini să nu intre în el. Căci zilele acelea sunt zilele răzbunării ca sä se plinească toate cele scrise” 


(Luca 21, 20-22). Si a mai zis Domnul: „Atunci cei din Iudeea să fugă în munţi. Cel ce va fi pe casă, să nu se 
coboare ca să isi ia lucrurile din casă, iar cel ce va fi în țarină să nu se întoarcă înapoi ca să-și ia haina. Vai de 
cele însărcinate şi de cele ce vor alăpta în zilele acelea” (Matei 24, 16-19). Domnul avertizează aici Biserica din 
Ierusalim si pe Episcopul ei Iacob ruda Domnului, despre iminenta distrugere a Ierusalimului de la anul 70 dupa 
Hristos. La acea vreme în Ierusalim erau peste 50 de mii de creştini, si ei trebuiau să fie salvati. Aşadar, 
Mântuitorul le dă un semn: „Când veţi vedea Ierusalimul înconjurat de oşti”, dar şi condiţiile în care pot scăpa: 
să fugă în munţi, să nu se întoarcă în cetate, să nu piardă vremea luând ceva petru drum pentru cá nu va fi timp. 
Căci o dată ce pericolul va fi văzut, porţile cetăţii se vor închide şi nimeni nu va mai putea să iasă sau să scape. 
Atacul decisiv a avut loc în luna august a anului 70, după ce înconjurarea cetăţii de către romani a dus la 
decimarea poporului cu foametea si cu setea. lar când romanii au intrat în cetate, i-au ucis aproape pe toti cei 
rămași fără milă. S-au împlinit aici şi cuvintele Mântuitorului rostite pe drumul Crucii: „Iar după El venea 
mulţime multă din popor si de femei, care se băteau în piept si îl plângeau. Şi Întorcându-se către ele, Iisus le-a 
zis: Fiice ale Ierusalimului, nu Mă plangeti pe Mine, ci pe voi plangeti-va si pe copiii vostri. Căci iată, vin zile in 
care vor zice: Fericite sunt cele sterpe şi pântecele care n-au născut şi sânii care n-au alăptat! Atunci vor începe 
să spună munţilor: cádeti peste noi, şi dealurilor: Acoperiti-ne. Căci daca fac acestea cu lemnul verde, cu cel 
uscat ce va fi?” (Luca 23, 27-31). Atât de cumplite au fost acele zile dinaintea căderii Ierusalimului încât s-a 
ajuns până la canibalism. Căci o mamá a fost găsită frigându-si pruncul în tigaie. Creștinii din Ierusalim au fost, 
însă, mantuiti prin avertismentul Mântuitorului care li s-a dat cu 37 de ani înainte, şi pe care îl crezuseră si îl 
aşteptau. Însă pentru cei necredinciosi, și fiii celor care puseseră la cale uciderea Domnului, Mântuitorul a spus: 
„Vor cădea de ascutisul sabiei si vor fi duși robi la toate neamurile, si Ierusalimul va fi călcat în picioare de 
neamuri până ce se vor împlini vremurile neamurilor” (Luca 21, 24). Evreii din Iudeea şi Ierusalim care au 
scăpat de ascutisul sabiei au fost vânduți în comerțul cu sclavi, si astfel au fost împrăștiați pe tot pământul, iar 
Ierusalimul a căzut în mâinile neamurilor până aproape de zilele noastre, când în anul 1948 Israelul a devenit 
iarăși stat. Totul întocmai cum a fost profetit de Mantuitorul. Avem şi al cincilea avertisment istoric care se va 
împlini în zilele din urmă, în vremea ultimului Antihrist, pentru că stim că în istorie au existat multi antihristi 
după cum spune si Sfantul Apostol si Evanghelist Ioan. În această profetie este vorba despre prigoana din 
vremea ultimului si celui mai cumplit Antihrist când citim la Apocalipsă cá : „Femeia a fugit în pustie, unde are 
loc gătit de Dumnezeu ca să o hrănească pe ea acolo o mie două sute si şaizeci de zile” (Apocalipsa 12, 6). 
Femeia reprezintă simbolic Biserica şi membrii Trupului ei credincioșii ortodocsi, iar fuga ei va fi de asemenea 
şi topologică, si tropologică. În timp ce Hristos Dumnezeul-Om va trimite plăgi grozave stapanirii lui Antihrist si 
închinătorilor lui, precum oarecand egiptenilor, Domnul lisus a pregătit o cale ca cei credincioși Lui să fie hraniti 
în pustie. Să nu iscodim fiind îndoielnici cum şi în ce fel ne va hrăni Hristos Dumnezeul-Om pe cei care vom 
ramane credincioşi Lui în pustie, ci să avem credinţă destulă ca să putem fugi din calea apostaziei si a uráciunii 
pustirii. Este foarte important să dăm atenţie şi să cercetám toate aceste precedente istorice precum plägile 
Egiptului şi celelalte, pentru că în ele vom afla multe răspunsuri petru ce avem de făcut dar și nădejde de 
mântuire şi mângâiere. Tot în capitolul 12 de la Apocalipsă se spune despre cei ce se vor mântui în vremea lui 
Antihrist că: „Ei l-au biruit (pe Antihrist) prin Sângele Mielului şi prin cuvântul mărturiei lor si nu şi-au iubit 
sufletul (viata) lor, până la moarte” (Apoc. 12, 11). Iar când va fi să cadă Babilonul acelor vremuri, cetatea cea 
mare si mult desfrânată, un glas din cer se va auzi zicând: „Iesiti din ea, poporul Meu, ca să nu vă faceți partasi 
la păcatele ei şi să nu fiti loviți de pedepsele sortite ei” (Apoc. 18, 4). Desprindem de aici, ca si la celelalte 
avertismente istorice, nişte condiţii pentru cine voieste sä se mântuiască: să ne hránim cu hrana cerească a 
Sfintelor Taine — indeosebi cu Trupul si Sângele Domnului nostru lisus Hristos, având pregătirea launtrica 
necesară în toată vremea; să dăm cuvând bun de mărturisire pentru Hristos Dumnezeul-Om; şi să fugim din 
locurile faradelegii în pustie, pentru că peste acele locuri va veni mânia lui Dumnezeu după păcatele ce se află 
într-însele. Când se spune de fuga în pustie, nu se referă la deşerturi cu dune de nisip, ci la locuri nelocuite de 
oameni. Iubiti frati si surori în Hristos, vremea este să ne pocáim sincer de toate păcatele noastre, să petrecem 
mai mult timp în rugăciune şi să priveghem în toată vremea cu minte trează la ce se întâmplă în jurul nostru ca 
„Să nu ne facem pärtasi la faptele cele fără de rod ale întunericului” (Efeseni 5, 11) şi să nu ne pierdem timpul 
atât de prețios cu desertáciunile acestei lumi. Căci „Ce-i va folosi omului dacă va câştiga lumea întreagă dar 
sufletul său îl va pierde?” (Matei 16, 26) zice Mântuitorul. Căci, fie avutii, fie pământuri, fie case si palate, fie 
prietenii si distracții, fie mâncăruri şi băuturi, fie reţele de socializare si de hipnoza în masă, toate acestea sunt 
pentru putin timp si fericirea adusă de ele este mincinoasă şi de scurtă durată. Ceea ce rămâne însă, în veac, este 
Cuvântul Intrupat a lui Dumnezeu. Cuvântul lui Dumnezeu este Adevărul şi Hristos singur vrea şi poate a ne 
mântui. „Cuvântul Meu este adevăraul, iar adevărul va va face liberi” . De aceea cuvintele Scripturii sä ne fie 


pâine şi apă spre mântuire si viata veșnică în fiecare zi. Cu mare atenție să fim si la diverşi propovaduitori si la 
ce credinţă ne sădesc în suflet pentru că am fost avertizaţi şi de Mântuitorul şi de Apostoli şi de toată Ceata 
Sfinţilor că vor veni multi proroci mincinosi, şi hristosi mincinosi, „lupi cumpliti” (Fapte 20, 29) care vor sfâsia 
turma lui Hristos si pe multi necercati îi vor pierde cu duhul mincinos al lui Antihrist. „După roadele lor îi veți 
cunoaşte”! (Matei 7, 16). Antihristul va avea in mâna lui toate sistemele vieții lumești: politic, militar, economic, 
social, dar — atenţie — şi religios administrativ! Pe lângă religiile idolatre păgâne si pe lângă sectele numite în 
chip mincinos „creștine”, care au abdicat dintru început de la o mare parte din Evanghelie dar si de la Duhul 
Sfant al Scripturilor, Antihristul va avea de partea lui chiar şi patriarhii, episcopii, preoții, călugării si poporul 
botezat ortodox, adică aceia care parelnic mimeaza ca ar fi propovăduitorii dreptei credinţe. Toţi acestia îl vor 
aclama pe Antihrist ca pe un izbăvitor din crize sociale, economice şi din războaie, şi ca pe un mare binefăcător 
al popoarelor. Nimeni nu va putea vinde sau cumpăra fără a primi pecetea lui, spune Apocalipsa (Apoc. 13, 17). 
Dar după ce înaintemergătorii Antihristului vor uni toate religiile lumii în așa zisul globalism religios (un 
amestec de minciuni şi hule), propovăduit cu numele de Ecumenism, va veni Antihrist, omul fărădelegii şi le va 
simplifica pe toate si va cere de la toti închinare si, dându-se pe sine drept Dumnezeu cu semne şi minuni false. 
Cine este promotorul aşa-zisului globalism religios — Ecumenismul — care pregăteşte venirea lui Antihrist ? 
Nimeni altul decât papismul! Atenţie, căci vremurile sunt deja cumplit de grele pentru că „dragostea multora s-a 
răcit” (Matei 24, 12).... Iar restricționarea şi conditionarea accesului la a cumpăra şi la a vinde deja va fi fost 
deja „testat” pe întreg pământul prin diverse farse (cum ar fi de pilda asa numita pandemie!) Atenţie, vremurile 
sunt tulburi! Să stăm bine întru Adevăr, să stăm cu frică si nu cu mândrie, şi să nu ne pierdem dragostea si 
smerenia fata de Hristos Dumnezeul-Om si fata de aproapele, căci fără dragoste si smerenie nu există mântuire! 
Asa sa ne ajute Dumnezeu! 

